ב**מלחמת חרבות ברזל** לחמה **חטיבת גבעתי** במספר רב של קרבות. כבר במתקפת הפתע על ישראל, ביום הראשון של המלחמה, סייעה החטיבה רבות בהדיפת מתקפת הטרור של חמאס. בשלב השני של הלחימה, התמרון הקרקעי, השתתפו כוחות החטיבה בתמרון מצדה הצפוני של רצועת עזה. החטיבה הובילה את כוחות אוגדה 162 בפריצת קווי ההגנה של ארגון הטרור חמאס, ובהכנעת שתי חטיבות של הארגון, חטיבת צפון הרצועה וחטיבת העיר עזה.
בשלב השלישי, עם הכניסה לח'אן יונס, הצטרפה החטיבה לאוגדה 98 לצורך התמרון במרחב והשמדת חטיבה נוספת של חמאס.

רקע
---

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־253 אנשים, ובהם נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל כשהם בנחיתות מספרית. בקרבות נהרגו כ־1,550 מחבלים בשטח ישראל, ובצד הישראלי נהרגו 55 שוטרים, 10 אנשי שירות הביטחון הכללי ו־301 חיילים.

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

הקרבות ביום מתקפת הפתע
----------------------

 ערך מורחב – **מתקפת הפתע על ישראל (2023)**  

בבוקר יום שבת של מתקפת הפתע על ישראל, פעלה סיירת גבעתי תחילה בעיר שדרות וחתרה למגע עם מחבלים. לאחר שהושגה בחזרה שליטה על העיר, נשלחה הסיירת לקיבוץ נחל עוז על מנת לחלץ את התושבים ולחסל את חוליות המחבלים.

במקביל, כוחות נוספים של חטיבת גבעתי פעלו ביישובים כפר עזה וכיסופים בהם חיסלו את המחבלים המתבצרים והחזירו את השליטה על היישובים.

התמרון הקרקעי
-------------

 ערך מורחב – **הלחימה ברצועת עזה במלחמת חרבות ברזל**  

### ההכנה לתמרון

ב-26 באוקטובר 2023 החלו כוחות יבשה משולבים בפיקוד חטיבת גבעתי בפשיטה ממוקדת באמצעות טנקים בשטח צפון רצועת עזה, כחלק מהכנת המרחב לשלבי הלחימה הבאים. במסגרת אותה פשיטה לילית נתקלו לוחמי גבעתי בקרבות מול מחבלי חמאס, השמידו תשתיות טרור, עמדות נ"ט וביצעו עבודות לארגון המרחב, כאשר בסיום הפעילות חזרו לשטחי הכינוס מסביב לרצועה.

לוחמי חטיבת גבעתי מכינים את נגמ"שי המרכבה לתמרון הקרקעי בתוך שטח רצועת עזה
### הקרבות בצפון הרצועה

|  |  |
| --- | --- |
|  |  ראו גם – **קרב ג'באליה (2023)** |

ב-31 באוקטובר 2023 לאחר מספר ימי לחימה קרקעית החלו כוחות חטיבת גבעתי בפשיטה על העיירה ג'באליה בצפון רצועת עזה. במסגרת הפשיטה השתלטו לוחמי גבעתי על מעוז צבאי של חמאס שהכיל אמצעי לחימה רבים, עמדות לירי רקטות ומנהרות ששימשו למעבר חמושים לאזור החוף והרגו עשרות פעילי חמאס. באותו היום שני לוחמי סיירת גבעתי נהרגו מפגיעת טיל נ"ט בהיתקלות עם מחבלים.

למחרת ב-1 בנובמבר המשיכו כוחות חטיבת גבעתי בלחימה והתקדמו לשטחים עירוניים יותר, בהם התנגדות גדולה יותר והיתקלויות עם חוליות מחבלים פנים מול פנים. במהלך הקרבות נהרגו 11 לוחמי גדוד צבר מירי טיל נ"ט שבוצע לעבר נגמ"ש מרכבה שבו לחמו.

לוחמי חטיבת גבעתי בח'אן יונס במלחמת חרבות ברזלב-3 בנובמבר 2023 כוחות חי"ר, הנדסה ושריון בפיקודה של סיירת גבעתי השתלטו על מעוז צבאי של חמאס אשר שימש כמטה המודיעין המבצעי של הארגון במרחב ג'באליה. במהלך ההשתלטות איתרו לוחמי גבעתי מפות, נתוני סד"כ, מידע אישי על מחבלים, ואמצעי תקשורת של חמאס.

ב-4 בנובמבר 2023 ביום שבת שבוע לפעולה הקרקעית, המשיכו כוחות חטיבת גבעתי בלחימה ברצועת עזה ופעלו לביצוע יצירת מסדרון הומניטרי למעבר תושבי העיר עזה אל דרום הרצועה, בצהריים תקפו מחבלי חמאס בירי נק"ל ונ"ט (RPG-7) כוח צה"ל שפתח ציר סיוע הומניטרי לתושבי רצועת עזה, לא היו נפגעים לכוחות צה"ל. בערב הותר לפרסום כי במהלך הקרבות בסוף השבוע נהרגו מפקד פלוגה ושני לוחמי סיירת גבעתי.

לוחמי גדוד רותם במהלך מלחמת חרבות ברזלב-19 בנובמבר כוחות אוגדה 162 בהובלת חטיבת גבעתי פשטו בצפון הרצועה על יעדי טרור. במהלך הקרבות חוסלו מחבלים והכוחות פגעו בתשתיות טרור, לרבות תשתיות תת-קרקעיות ויעדים נוספים של ארגון הטרור. במהלך הקרבות נהרגו סרן אדיר פורטוגל קצין בגדוד שקד וסמ"ר גל מישאלוף לוחם בגדוד צבר של החטיבה.

ב-20 בנובמבר פעלה חטיבת גבעתי במרחב צפון הרצועה, במהלך חילופי אש מול מחבלים נהרג לוחם סיירת גבעתי סמ"ר איתן דישון.

ב-21 בנובמבר כוחות אוגדה 162 בהובלת חטיבת גבעתי השלימו את כיתור ג'באליה במרחב צפון רצועת עזה. במהלך הקרבות בצפון הרצועה נהרגו סרן (ביל') ארנון בנבניסטי קצין מסיירת גבעתי ולוחם מגדוד רותם. בנוסף נהרג סגן יעקב אליאן, צוער בגדוד גפן ששירת כמפקד כיתה בבא"ח גבעתי תחת גדוד שקד.

### הקרבות בעיר עזה

|  |  |
| --- | --- |
|  |  ראו גם – **קרב עזה (2023)** |

לוחמי סיירת גבעתי בפעילות בשכונת חמד
#### הקרב בשייח' זאיד

ב-22 בנובמבר פשטו לוחמי החטיבה על מפקדת החטיבה הצפונית של ארגון הטרור חמאס, אשר נמצאת במרחב שייח זאייד בצפון מערב ג'באליה. במהלך הפשיטה חיסלו לוחמי גבעתי תצפיתנים של חמאס, איתרו פירי מנהרות, מתחמי שיגור רקטות ואמצעי לחימה. במהלך הקרבות בשייח זאיד בצפון הרצועה נהרג קצין מגדוד שקד של חטיבת גבעתי. במהלך הקרבות בשייח' זאיד בצפון הרצועה נהרג קצין מגדוד שקד של חטיבת גבעתי.

#### הקרב בדרג' תופאח

ב-26 בדצמבר לוחמי גדוד צבר וגדוד שקד של חטיבת גבעתי פעל תחת צק"ח חטיבה 460 וחיסל מחבלים בשכונת דרג' תופאח בעזה, השמיד פירי מנהרות ומצא רימונים, ותמונות משפחתיות של ילדים ואישה מבוגרת עם רובים. במהלך היתקלות מול מחבלי חמאס נהרגו סגן ירון אליעזר צ'יטיז, סמ"ר איתי בוטון סמ"ר אפרים יכמן קצין ולוחמי גדוד שקד, שצוותו ולחמו תחת צק"ג 52 "הבוקעים" חטיבה 401. השלושה מגדוד שקד 424 של חטיבת גבעתי שירתו בפלוגה המבצעית שנלחמה עם גדוד 52, והם נהרגו במהלך פעילות התקפית של הצק"ג.

#### הקרב על שאטי

לוחמי סיירת גבעתי בח'אן יונס 
ב-9 בנובמבר 2023, כוחות חי"ר, שריון והנדסה של צוות קרב חטיבת גבעתי פשטו על הרובע הביטחוני של ארגון הטרור חמאס בלב העיר עזה שסמוך לבית החולים שיפא. מרחב הרובע הביטחוני אשר הוא מאתרי טרור אסטרטגיים עבור החמאס, ביניהם מטה המודיעין המרכזי ומטה ההגנה האווירית של ארגון הטרור, ומשרדים של החמאס ביניהם משרד הפנים ותחנת המשטרה. בנוסף, במרחב קיימים מתקני האימונים הגדולים ביותר ברצועת עזה ללחימה בשטח בנוי, מוצבים צבאיים, מחסני ומפעלי אמל"ח שונים ושימש בין היתר לתכנון ממנו יצאו כוחותיו לקראת מתקפת הפתע שביצע ב-7 באוקטובר. לוחמי גבעתי פעלו לטיהור המרחב ונטרול תשתיות הטרור הרבות בשטח, ביניהן תשתית תת-קרקעית רחבה, במקביל ללחימה רציפה וחיסול עשרות מחבלים. כמו כן, הלוחמים חיסלו ברובע למעלה מ-50 מחבלים במהלך קרבות עצימים. במהלך הלחימה מצאו כוחות חטיבת גבעתי מסמכים מודיעיניים והושמדו מספר פירי מנהרות משמעותיים, מפעלים לייצור אמל"ח, ועמדות לשיגור נ"ט.

ב-11 בנובמבר כוחות מצוות הקרב החטיבתי גבעתי חיסלו באמצעות הכוונת מטוס קרב ובהכוונה מודיעינית של אמ"ן ושב"כ את המחבל אחמד ציאם, מפקד הפלוגה המרחבית נאצר-רצ'ואן בארגון הטרור חמאס אשר החזיק כאלף מתושבי רצועת עזה כבני ערובה בבית החולים רנתיסי ומנע מהם להתפנות לדרום הרצועה. אחמד ציאם חוסל כאשר הסתתר בבית ספר 'אלבוראק', בו הסתתרו וחוסלו יחד איתו מספר מחבלי חמאס שהיו תחת פיקודו.
באחד מן הקרבות, לוחמי צוות קרב חטיבתי גבעתי, זיהו אוכלוסייה אזרחית במבנה, הכוחות אפשרו לאזרחים להתפנות באמצעות ציר מאובטח. במהלך פינוי האזרחים, ירו מחבלים לעבר לוחמי גבעתי שאבטחו את האזרחים. הלוחמים הגיבו באש במטרה להגן על ציר הפינוי בירי קל ובירי טנקים וחיסלו את המחבלים. בהיתקלות אחרת, זיהו לוחמי גבעתי חוליית מחבלים שהתבצרה בבית בשכונה, והיוותה איום על הכוחות. הלוחמים חיסלו את המחבלים, בירי ובהכוונת כלי טיס של חיל האוויר.

לוחם גבעתי בדרום הרצועה
ב-14 בנובמבר השלימה החטיבה את כיבוש מחנה שאטי במרכז העיר עזה. צוותי הקרב של חטיבת גבעתי וחטיבה 401 השמידו בפאתי שאטי מטרות רבות מהיבשה ומהאוויר, בהן מבנים מרכזיים ומוסדות שלטון השייכים לחמאס - ושמהם הוכוונה פעילות טרור נגד אזרחי ישראל לכוחות. לוחמי חטיבת הנח"ל השתלטו על מוצב שאטי, השמידו תשתיות טרור רבות, חיסלו מחבלים ואיתרו חמישה פירי מנהרות. במהלך הפעילות, הלוחמים תפסו מחבלי חמאס שהועברו לחקירה בשטח ישראל.

לוחמי גבעתי בשכונת חמד
### קרב זייתון

לוחמי גדוד שקד של החטיבה לקחו כחלק מכוחות אוגדה 162 להילחם בשכונת זייתון שמדרום לעיר עזה, במסגרת פשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח. בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס. במהלך הקרבות ולאחר פגיעת נ"ט נהרג מ"פ בגדוד שקד של חטיבת גבעתי. במהלך הפעולה נפגע כוח גדוד שקד מטיל נ"ט וכתוצאה מכך נהרג מפקד פלוגה בגדוד שקד רס"ן אייל שומינוב.

ב-27 בפברואר במהלך הפעילות בשכונת זייתון, לוחמי פלחו״ד צבר מחטיבת גבעתי נכנסו לבית ממולכד, וכתוצאה מהפיצוץ נהרגו רס"ן יפתח שחר, מפקד פלוגה בגדוד צבר וסרן איתי סייף, מפקד מחלקה בגדוד בנוסף ועשרה נפצעו, ביניהם 7 באורח קשה.

### הקרבות בח'אן יונס ודרום הרצועה

|  |  |
| --- | --- |
|  |  ראו גם – **קרב ח'אן יונס (2023)** |

ב-9 בדצמבר כוחות צוות הקרב של חטיבת גבעתי, חטיבה 55 וחטיבה 4 כיתרו את העיר וביצעו התקפות ופשיטות ממוקדות כנגד פלוגות בחטיבת ח'אן יונס של ארגון הטרור חמאס.

לוחמי סיירת גבעתי במהלך התמרון הקרקעי ברצועת עזה
ב-10 בדצמבר, חיל האוויר בהכוונת לוחמי צק"ח גבעתי, תקף אתר קשר צבאי של חמאס אשר מוקם סמוך למסגד בדרום הרצועה. בתום התקיפה, פשטו לוחמי החטיבה על האתר.

ב-13 בדצמבר במהלך הבוקר לוחמי צק"ח גבעתי וכוחות הנדסה ושיריון פשטו על תשתיות טרור במרחב העיר בני סוהילה שמרחב דרום הרצועה. במהלך הפשיטות לוחמי גבעתי חיסלו עשרות מחבלים, השמידו תשתיות טרור, אתר קשר צבאי ונקודות מפגש של מחבלים.

ב-18 בדצמבר המשיכה החטיבה להעמיק את אחיזתה בעיר. במהלך הלחימה נהרג בשוגג מאש כוחות צה"ל סרן ירין גהלי מפקד צוות בסיירת גבעתי.

ב-20 בדצמבר במהלך פעילות של החטיבה במרחב נהרג רס"ר (מיל') אוריאל כהן מפקד נמ"ר ביחידת הסיוע המנהלתי של חטיבת גבעתי.
ב-22 בדצמבר במהלך פעילות של סיירת גבעתי הופעל מטען כנגד הכוחות. כתוצאה מהפיצוץ נהרגו שני לוחמי הסיירת סמ"ר ניר רפאל קנניאן וסמ"ר בירהנו קאסיה.

ב-30 בדצמבר לוחמי צוות הקרב של חטיבת גבעתי פשטו על תשתיות טרור רבות במרחב וחיסלו מחבלים שנערכו לפגיעה בכוחות באמצעות ירי צלפים וטנקים. מכלול האש של החטיבה ביצע מספר תקיפות באמצעות כלי טיס אוויריים, בהן חוסלו מחבלים חמושים והושמדו מטרות כגון אתר לייצור אמצעי לחימה ומעוז של מחבלי חמאס. בנוסף סרן הראל איתח, מפקד צוות בסיירת גבעתי, נפטר מפצעיו לאחר שנפצע ב-22 בדצמבר בקרב בח'אן יונס.

ב-17 בינואר במהלך היתקלות עם מחבלים בח'אן יונס נהרגו לוחמי סיירת גבעתי סמ"ר אורי ג'רבי וסמ"ר אוריה איימלק גושן.

ב-4 בפברואר 2024 פשט צוות הקרב של חטיבת גבעתי על מוצב ״אלקאדסיה״ המשמש כמוצב המרכזי של חטיבת חאן יונס ומכיל מתחמים רבים.במוצב אותר משרדו של של מוחמד סינוואר-אחיו של יחיא סינוואר. עם הכניסה למוצב זיהו הכוחות כי המוצב מולכד ע״י מחבלי החמאס במטענים רבים וביניהם מטענים שהוטמנו בתוך הקירות ונוטרלו ע״י כוחות ההנדסה.בנוסף, מחבלים רבים שהתבצרו סמוך למוצב פתחו בירי לעבר הכוח. המחבלים חוסלו בירי צלפים, ירי פגזי טנקים ובסיוע חיל האוויר. המוצב הכיל מתחמי אימונים משמעותיים בחלקם אותרו דגמים המדמים שערי כניסה של קיבוצים, בסיסים וכלי רכב משוריינים צה״ליים. עוד פשטו הלוחמים על חדר המלחמה המרכזי של חטיבת חאן יונס ועל משרדיהם של בכירי החטיבה. כמו כן, הכיל המוצב גם מחסני רקטות ופירים שהובילו לתוואי תת קרקע אשר שימשו את ארגון הטרור חמאס.

ב-24 בפברואר לוחמי צוות הקרב של חטיבת גבעתי המשיכו בפשיטות על יעדי טרור ואיתרו אמצעי לחימה ביניהם: רובי צלפים, רובים מסוג קלאצ'ניקוב , רימונים ומחסניות. במהלך היתקלות עם מחבלי חמאס וחילופי אש נהרגו סמ"ר עידו אלי זריהן וסמ"ר נריה בלטה לוחמי סיירת גבעתי.

ב-27 במרץ 2024 פשט בשנית גדוד רותם של החטיבה על שכונת אל-אמל בח'אן יונס, במהלך הפשיטה אותרו מנהרות חדשות, שחלקן מגיעות לקרבת בית החולים נאסר. במהלך הפשיטה נהרג לוחם הגדוד סמ"ר ניסים כחלון מירי מחבל.

אבדות
-----

מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה כ-43 מלוחמיה. (נכון ל-27 במרץ 2024).

| אבדות | גדוד צבר | גדוד רותם | גדוד שקד | סיירת גבעתי | סיוע המנהלתי | סה"כ |
| --- | --- | --- | --- | --- | --- | --- |
| **מתקפת הפתע** | 1 | 0 | 0 | 0 | 0 | לוחם אחד |
| **התמרון הקרקעי** | 14 | 2 | 7 | 17 | 2 | 42 לוחמים |

ראו גם
------

* חטיבת גולני במלחמת חרבות ברזל
* חטיבת הנח"ל במלחמת חרבות ברזל
* חטיבת הצנחנים במלחמת חרבות ברזל

קישורים חיצוניים
----------------

ויקישיתוף מדיה וקבצים בנושא **חטיבת גבעתי במלחמת חרבות ברזל** בוויקישיתוף יחידי סגולה: תיעוד דרמטי של חטיבת גבעתי בדרום הרצועה | סרטו של הלל ביטון רוזן, סרטון בערוץ "עכשיו 14", באתר יוטיוב, 17/02/2024

הערות שוליים
------------

1. ↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
2. ↑  ※ כתבי כיכר השבת, ‏עזה מטווחת, והתושבים הונחו לברוח; 1,500 מחבלים חוסלו בישראל - עדכונים שוטפים, באתר כיכר השבת, 10 באוקטובר 2023
3. ↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
4. ↑  ※ ראיון של ראש השב"כ רונן בר לדני קושמרו, חדשות 12 - makoVOD (וידאו)
5. ↑  ארנולד נטייב, טל לב רם, ‏חטיבת גבעתי חילצה 400 תושבים מנחל עוז, באתר מעריב אונליין, 9 באוקטובר 2023
6. ↑   יומן המלחמה - 26/10, באתר צה"ל
7. ↑   כוחות בפיקוד גבעתי השתלטו על מעוז חמאס במערב ג׳באליה: כ-50 מחבלים חוסלו בפעילויות קרקעיות. תיעוד מהתקיפות, באתר צה"ל, 31 באוקטובר 2023
8. ↑  אתר למנויים בלבד יניב קובוביץ, שני לוחמי סיירת גבעתי נהרגו מפגיעת טיל נ"ט בקרב בצפון רצועת עזה, באתר הארץ, 31 באוקטובר 2023
9. ↑  טל לב רם, ‏הותרו לפרסום שמותיהם של 16 לוחמי צה"ל שנפלו בקרבות בעזה, באתר מעריב אונליין, 1 בנובמבר 2023
10. ↑  יואב זיתון, איתמר אייכנר, לוחמי גבעתי בתוך העיר עזה: איתרו במעוז חמאס מפות, פקודות מבצע ופרטי מחבלים, באתר ynet, 3 בנובמבר 2023
11. ↑  יואב זיתון, אלישע בן קימון, רוני גרין שאולוב, פרמדיק משלדג, מ"פ מסיירת גבעתי: 4 לוחמי צה"ל נהרגו בסוף השבוע בעזה, באתר ynet, 4 בנובמבר 2023
12. ↑  גיא עזרא, ‏הותרו לפרסום שמות של קצין ולוחם שנהרגו בעזה, באתר "סרוגים", 19 בנובמבר 2023
13. ↑  הותר לפרסום: סמ"ר איתן דישון נפל בקרב ברצועת עזה, באתר ynet, 20 בנובמבר 2023
14. ↑  יאיר קראוס, שמעון אלבז, אביה יואב נהרג בכיפור. אחיה ארנון נפל בלבנון. אתמול נהרג בעזה בנה ארנון, באתר ynet, 21 בנובמבר 2023
15. ↑  אמיר בוחבוט, אלי אשכנזי, אורי סלע‏, שלושה לוחמים נפלו בקרבות בצפון רצועת עזה, שמונה נפצעו קשה, באתר וואלה!‏, 21 בדצמבר 2023
16. ↑  קורין אלבז-אלוש, בלב שכונת יוקרה: צפו בפשיטה על מפקדת חמאס, ואיתור מנהרה בעומק עצום, באתר ynet, 22 בנובמבר 2023
17. ↑  מילן מועלם, הותר לפרסום: סמ"ר איתן דב רוזנצוויג נפל בצפון רצועת עזה, באתר עכשיו 14, 22 בנובמבר 2023
18. ↑  יואב זיתון, בשכונה שצופה על כפר עזה: לוחמי גבעתי חיסלו מחבלים - ומצאו תמונות של אישה וילדים עם רובים | צפו, באתר ynet, 26 בדצמבר 2023
19. ↑  הותר לפרסום: קצין ושני לוחמי גבעתי נפלו בקרבות ברצועה, באתר ynet, 27 בדצמבר 2023
20. ↑   כך פועלת אוגדה 162 בליבת הפעילות המודיעינית והמבצעית של חמאס, באתר צה"ל, 9 בנובמבר 2023
21. ↑  לילך שובל, "החזיק אלף עזתים כבני ערובה": חוסל מפקד חמאס שהתחבא בבית ספר, באתר ישראל היום, 11 בנובמבר 2023
22. ↑  נועם אמיר, ‏קרבות במחנה הפליטים שאטי: לוחמי גבעתי חיסלו מחבלים, בעיתון מקור ראשון, 12 בנובמבר 2023
23. ↑  יואב זיתון, עם מעלית לבטן האדמה: צה"ל כבש את ה"בור" של חמאס; לוחמים 300 מטר משיפא, באתר ynet, 14 בנובמבר 2023
24. ↑  יואב זיתון, הפשיטה על חאן יונס נמשכת: פצצות מרגמה ומחסניות - בשקי אונר"א | תיעוד, באתר ynet, 24 בפברואר 2024
25. ↑  יאיר קראוס, יואב זיתון, מ"פ מגבעתי נהרג מנ"ט בפשיטה על שכונת זייתון: "אייל היה מפקד נערץ, גיבור ומקצועי", באתר ynet, 24 בפברואר 2024
26. ↑  יואב זיתון, אילנה קוריאל, שני קצינים בגבעתי נהרגו בפיצוץ בית ממולכד בעזה, 7 לוחמים נפצעו קשה, באתר ynet, 28 בפברואר 2024
27. ↑   "באים לגרש את החושך, את המשטר האפל של חמאס - נפרק": שלב אחר שלב, כך מתנהלת ההתקפה של אוגדה 98 בחאן יונס, באתר צה"ל, 8 בדצמבר 2023
28. ↑  דוד גולדברג, ‏נחשף והושמד אתר קשר צבאי לצד פירים תת קרקעיים ואמצעי לחימה של חמאס, באתר JDN‏, 10 בדצמבר 2023
29. ↑  טל לב רם, ‏מאה מחבלים חוסלו מטווח אפס: פעילות גבעתי בדרום עזה, באתר מעריב אונליין, 13 בדצמבר 2023
30. ↑  הותר לפרסום: סרן ירין גהלי וסרן במיל' נתנאל סילברג נהרגו ברצועת עזה, באתר ynet, 18 בדצמבר 2023
31. ↑  מאיר תורג'מן, ישראל מושקוביץ, מאיר אוחיון, ההודעה האחרונה של ירין: "אגיע במהירות, יש לך על מי לסמוך", באתר ynet, 18 בדצמבר 2023
32. ↑  הוריו של סרן ירין גהלי ז"ל: "רוצים לחבק את אלה שבטעות ירו בבן שלנו״, באתר מעריב אונליין, 24 בדצמבר 2023
33. ↑  לילך שובל, הותר לפרסום: רס"ר (במיל') אוריאל כהן נפל בקרבות ברצועה, באתר ישראל היום, 20 בדצמבר 2023
34. ↑  הותר לפרסום: חמישה חללי צה"ל נפלו בקרבות ברצועת עזה, באתר ‏מאקו‏, 23 בדצמבר 2023
35. ↑  מעמיקים דרומה: צה"ל פשט על חמ"ל של הג'יהאד האיסלמי וחמאס בח'אן יונס, באתר מעריב אונליין, 30 בדצמבר 2023
36. ↑  רענן בן צור, יואב זיתון, נינה פוקס, אדם קוטב, "גיבורי ישראל": קוסטה והראל נפלו בקרבות בעזה, חמישה נפצעו קשה, באתר ynet, 30 בדצמבר 2023
37. ↑  יואב זיתון, רענן בן צור, מת מפצעיו סמ"ר אורי ג'רבי, שנפגע בהיתקלות עם מחבלים בחאן יונס, באתר ynet, 19 בינואר 2024
38. ↑  יואב זיתון, מכונות ייצור גרמניות ודגמי "רואה-יורה": הושמד בסיס חמאס ענק בחאן יונס, באתר ynet, 4 בפברואר 2024
39. ↑  חנן גרינווד, "תמיד ראשון לעזור": סמ"ר נריה בלטה נפל בקרב בדרום הרצועה, באתר ישראל היום, ‏25/02/24
40. ↑  יואב זיתון, גלעד כהן, הותר לפרסום: סמ"ר עידו אלי זריהן, לוחם סיירת גבעתי, נפל בקרב בדרום הרצועה, באתר ynet, 25 בפברואר 2024
41. ↑  הותר לפרסום: סמ"ר ניסים כחלון בן ה-21 מגבעתי נפל בקרב בח'אן יונס, באתר ‏מאקו‏, 27 במרץ 2024

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • בתמיכת איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • כביש 749 • המשבר ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס • החלטה 2728 של מועצת הביטחון |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור שמס) • החזית הצפונית (ההתנקשות בסאלח אל-עארורי) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות • צוות אלחנן |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגוע הדקירה בצומת בית קמה • פיגוע הירי בצומת הפרסה • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון |